Feriecache

En feriecache er en geocache som er blevet udlagt under en ferierejse, langt fra cacheejerens hjemmekoordinater, uden udsigt til nogen sinde at blive vedligeholdt. Feriecacher er uønskede, og cachegodkenderne forsøger at undgå dem ved at spørge ind til en vedligeholdelsesplan når cachens koordinater er længere end 100 km væk fra cacheejerens hjemmekoordinater.

Toa Takanuva har beskrevet det nærmere i et [https://www.facebook.com/groups/4184483747/permalink/10157214149878748/?comment_id=10157218004593748&comment_tracking=%7B%22tn%22%3A%22R%22%7D indlæg i Facebookgruppen Geocaching DK den 20. april 2019]:


 * Hvis man sender en cache til godkendelse mere end 100 km fra sine hjemkoordinater, så får cachen en rød markering. Og så spørger vi - venligt - til hvordan cachen bliver vedligeholdt. "Da du bor ca [XXX] km fra denne cache, er jeg lidt bekymret for om du har mulighed for at tilse cachen inden for kort tid, hvis den trænger til vedligeholdelse. Jeg vil derfor bede jer om at sende en vedligeholdelsesplan for cachen. Altså hvor hurtigt du kan tilse cachen, eller om du har en aftale med en lokal person om at gøre det for dig. Hvis det sidste er tilfældet, vil jeg bede dig om at oplyse profilnavn eller e-mail adresse på vedkommende til mig. Det er også en god idé at skrive i cachebeskrivelsen, hvem der vedligeholder cachen, så andre end reviewerne ved det." Vi har en tilsvarende tekst på engelske til udenlandske geocachere. Vi gør det for at nedsætte risikoen for at feriegæster efterlader plastikbøtter i naturen som der reelt ikke er en ejer af. Vi godkender også cacher på Færøerne og Grønland og der er det et "stort" problem at cacher bliver efterladt på ferierejsen uden der er lavet en aftale med nogle "lokale" om vedligehold.